ג'וליאן סנדס

ג'וליאן ריצ'רד מורלי סנדס (באנגלית: Julian Richard Morley Sands; 4 בינואר 1958 – ינואר 2023) היה שחקן אנגלי, ששיחק בין השאר בסרטים "דמעות של שתיקה", "זיכרונות אהבה מפירנצה", "ארכנופוביה" ו"לעזוב את לאס וגאס".

ביוגרפיה
סנדס נולד בעיר השוק אוטלי  שבמחוז יורקשייר, האמצעי מתוך חמישה בנים. למד בקולג' לורד ואנדסוורת'  בלונג סאטון  שבהמפשייר.

 קריירת משחק 
סנדס החל את הקריירה הקולנועית שלו בתפקידי משנה בסרטים כמו "Oxford Blues" (מ-1984) ו"דמעות של שתיקה" (1984). עוד באותה שנה הופיע בתפקיד חייל יווני בעיבוד של ה-BBC לספר הילדים "The Box of Delights". ב-1985 לוהק לתפקיד ראשי בסרט "זיכרונות אהבה מפירנצה". בעקבות הצלחת הסרט "זיכרונות אהבה מפירנצה" והסרט "גותי" של קן ראסל עבר סנדס להוליווד כדי להמשיך את קריירת המשחק שלו בסרטים אמריקאיים.

ב-1989 שיחק בתפקיד הראשי בסרט "וורלוק" וב-1993 הופיע בסרט ההמשך "וורלוק: ארמגדון". ב-1991 גילם את דמותו של המלחין פרנץ ליסט בסרט "מנגינה שבלב".

ב-1998 הופיע בתפקיד אריק (הפנטום) בסרט האימה "פנטום האופרה". ב-2003 כיכב לצדו של ג'קי צ'אן בסרט הפעולה הקומי "הקמע".

ב-2001 כיכב במיני-סדרה "רוז רד" מאת סטיבן קינג. ב-2002 גילם את דמותו של השגריר האוסטרי קלמנס ונצל פון מטרניך במיני-סדרה "נפוליאון". ב-2005 גילם את דמותו של לורד אוליבייה בדרמה "In Praise of Hardcore" של ערוץ BBC Four, העוסקת במבקר התיאטרון קנת' טינאן . ב-2006 השתתף בסדרת הטלוויזיה "24" בתפקיד הטרוריסט ולדימיר ביירקו.

דיבב את ולמונט בעונה הראשונה ובעונה השנייה של הסדרה המצוירת "הרפתקאות ג'קי צ'אן". גילם את דמותו של דוסי בשני פרקים של הסדרה "סטארגייט SG-1", בעונות התשיעית והעשירית, וחזר וגילם את אותה דמות בסרט "סטארגייט: תיבת האמת".

באוגוסט 2011 הופיע סנדס על במת התיאטרון בפסטיבל הפרינג' באדינבורו במחזה "A Celebration" מאת הרולד פינטר בבימויו של ג'ון מלקוביץ' בתיאטרון פלזנס קורטיארד. ב-2013 היה סנדס מועמד לפרס דרמה דסק  על "הופעת סולו מצוינת".

ב-2011 הופיע סנדס בסרט המתח "נערה עם קעקוע דרקון", עיבוד אמריקאי לסרט באותו שם מ-2009, בתפקיד הנריק ואנגר הצעיר. ב-2012 דיבב את הדמות דה-פלקו במשחק הווידאו "Call of Duty: Black Ops 2". בשנת 2013 השתתף סנדס בתפקיד איש העסקים מיילס קסטנר בעונה השמינית של הסדרה "דקסטר".

 חייו האישיים 
נישואיו הראשונים של סנדס היו לעיתונאית הבריטית שרה הארווי. לבני הזוג נולד בן אחד, הנרי מורלי סנדס (יליד 1985). השניים התגרשו ב-1987. ב-1990 התחתן סנדס עם אווג'ניה ציטקוביץ (ילידת 1964), בתם של הסופרת האנגליה-אירית ליידי קרוליין בלקווד  ושל המלחין והפסנתרן האמריקאי ישראל ציטקוביץ. לסנדס ולאשתו נולדו שתי בנות: נטליה (נולדה ב-14 באוגוסט 1996) ואימוג'ן (נולדה ב-31 בדצמבר 1999).

היעדרותו ומותו
סנדס הוגדר כנעדר מאז 13 בינואר 2023, לאחר שיצא לטייל בסביבת הר בולדי שבמחוז סן ברנדינו בקליפורניה, באזור בו שררו תנאי מזג אוויר קשים. ב-27 ביוני 2023 הודיעו הרשויות ששרידיו של סנדס זוהו בהרי קליפורניה, לאחר שנמצאו שלושה ימים קודם לכן. נסיבות המוות עדיין נחקרות ולפי הצהרת משרד השריף של מחוז סן ברנרדינו, ממתינים כעת לתוצאות בדיקות נוספות.

פילמוגרפיה
קולנוע
 שנה שם שם באנגלית תפקידהערות 1982 Privates on Parade מלח 1984 Oxford Blues קולין גילכריסט פישר דמעות של שתיקה The Killing Fields ג'ון סוויין 1985 After Darkness לורנס האנינגפורד The Doctor and the Devils ד"ר מארי זיכרונות אהבה מפירנצה A Room With A View 1986 Gothic פרסי ביש שלי 1987 סיאסטה Siesta קיט 1988 זעזועים Vibes ד"ר האריסון סטיל  ג'וליאן קסטור 1989 וורלוק Warlock וורלוק 1990 השמש זורחת גם בלילה The Sun Also Shines at Night סרג'ו ג'ורמונדו ארכנופוביה Arachnophobia ד"ר ג'יימס אתרטון 1991 מנגינה שבלב Impromptu פרנץ ליסט Husband and Lovers סטפן Naked Lunch איב קלוקט The Wicked גוסטב 1992 Tale of a Vampire אלכס 1993 וורלוק: ארמגדון Warlock: The Armageddon Boxing Helena ד"ר ניק קאוונה 1994 גרסת בראונינג The Browning Version טום גילברט בטבעת החנק The Turn of the Screw מר קופר Mario and the Magician פרופסור פורמן 1995 לעזוב את לאס וגאס Leaving Las Vegas יורי בוטסו 1997 לילה חד פעמי One Night Stand 1998 פנטום האופרה The Phantom of the Opera אריק, פנטום האופרה 1999 The Loss of Sexual Innocence ניק המבוגר 2000 Mercy ד"ר דומיניק ברוסארד טיימקוד Timecode קוונטין ואטל Vatel לואי הארבעה עשר 2002 אשת הנבל The Scoundrel's Wife ד"ר לנץ' 2003 הקמע The Medallion סנייקהד 2004 Romasanta מנואל רומאסנטה 2007 אושן 13 Ocean's Thirteen גרקו מונטגומרי 2008 סטארגייט: תיבת האמת Stargate: The Ark of Truth דוסי 2009 Blood and Bone פרנקלי מקווי 2011 גולף בממלכה Golf in the Kingdom פיטר נערה עם קעקוע דרקון The Girl with the Dragon Tattoo הנריק ונגר הצעיר 2012 Hirokin גריפין 2014 סזאר צ'אבס Cesar Chavez נציג של ויקטור Jetty סקיילר נילסן 2016 הנבחר The Chosen נחום אייטינגון 2017 בית המזימות Crooked House פיליפ לאונידס 2019 The Garden of Evening Mists פרדריק גמאל הבוגר dir="ltr" Bongee Bear and the Kingdom of Rhythm המלך ג'ייסון דיבוב הציפור הצבועה Nabarvené ptáce גרבוז2020 בלט מומבאי Yeh Ballet סול אהרון בובלהד: הסרט Bobbleheads: The Movie פוריבלס דיבוב 2021 Benediction קצין קפואה הניצולה (אנ') The Survivalist "חום" The Ghosts of Borley Rectory ליונל פויסטר Death Rider in the House of Vampires קאונט הולידיי 2022 The Ghosts of Monday ברוס 2023 החלילן The Piper גוסטפסוןשוחרר לאחר מותו Double Soul אורלנדי Body Odyssey קורט Seneca - On the Creation of Earthquakes רופוס2024 The Last Breath לוי Assisting Venus דומיניק

טלוויזיה
 שנה שם שם באנגלית תפקיד הערות 1984 The Box of Delights חייל יווני בפרק "Beware of Yesterday" 2000 - 2002 הרפתקאות ג'קי צ'אן Jackie Chan Adventures ולמונט דיבוב 2001 רוז רד Rose Red ניק הרדוויי מיני-סדרה 3 פרקים 2004קללת הטבעת Dark Kingdom: The Dragon King האגן סרט טלוויזיה 2005 חוק וסדר: מדור מיוחד Law & Order: Special Victims Unit בארקליי פאליסטר בפרק "Design" 2006 חוק וסדר: כוונה פלילית Law & Order: Criminal Intent פול ריינהרט בפרק "Dramma Giocoso" 24 24 ולדימיר ביירקו עונה חמישית 2007 קשרי דם Blood Ties חאוויר מנדוזה 2 פרקים 2009 Beyond Sherwood Forest מלקולם סרט טלוויזיה 2010 קאסל Castle טדי פארופרק 2013 דקסטר Dexter מיילס קסטנרפרק 2014 באנשי Banshee כומר 3 פרקיםקרוסבונז Crossbones ויליאם ג'אגר 8 פרקים Crónica de castas אנתוני פרק: "El hijo de la chingada" The Village לורד קילמרטין 2 פרקים 2015 גותהאם Gotham ד"ר ג'רלד קריין / "טוד" 2 פרקים 2017 גבר בחולצה כתומה Man in an Orange Shirt קספר ניקולסון פרק: "#1.2" Will בארט אמרסון 4 פרקים 2018 מדיצ'י Medici פיירו דה מדיצ'י 2 פרקים הרשימה השחורה The Blacklist סאטון רוס 2 פרקים אלמנטרי Elementary ג'ספר וולס פרק: "The Adventure of the Ersatz Sobekneferu"2019 השלכות What/If ליאם סטרום4 פרקים Into the Dark סטיבן פרק: "A Nasty Piece of Work"

קישורים חיצוניים

 ריאיון עם ג'וליאן סנדס , 19 באוגוסט 2000

הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1958
קטגוריה:אנגלים שנפטרו ב-2023